**Упутство за припрему рада:**

Радови би требало да садрже од 10 000 до 30 000 карактера (са размацима), не рачунајући списак референци, сажетак, кључне речи и фусноте.

У заглављу, у горњем левом углу прве стране, наводе се: пуно презиме и име (свих) аутора, пун (званичан) назив и седиште установе у којој је аутор запослен, као и електронска адреса аутора.

**Наслов** рада је кратак информативан приказ садржаја.

**Сажетак** треба да садржи до 100-200 речи, у њему треба да буде описан значај теме стручног рада, методологија, циљ и резултати истраживања. Сажетак се наводи након наслова, а пре кључних речи.

**Кључне речи** су термини који најбоље описују садржај рада и треба их пажљиво изабрати јер се оне користе за потребе индексирања и претраживања. Потребно је дати од 3 до 10 кључних речи. Наводе се непосредно након сажетака.

**Текстови** могу бити писани у било ком текстуалном едитору, на српском језику, ћирилицом, или на енглеском језику. Страница рада треба бити формата А4, а фонт Times New Roman, проред 1.

Величина фонта:

за наслове 16 pt болд,

за поднаслове 12 pt болд,

за основни текст 12 pt,

за сажетке и кључне речи 11 pt,

за напомене (фусноте) 10 pt

за називе табела 12 pt италик

за садржај табела 10 pt

**Напомене (фусноте)** се дају при дну стране на којој се налази коментарисани део текста, наводе се језиком и писмом публикације. Стил цитирања и навођења напомена (фуснота) и израде листе референци на крају рада је Чикаго стил - Chicago Style (Humanities).

**Листа референци (литература)**: Наводи се на крају рада, азбучним или абецедним редоследом, а обухвата коришћену литература тј. библиографске изворе. Не преводе се на језик рада.

Уз рад се доставља превод наслова, сажетка и кључних речи на енглеском језику.

**Илустрације, табеле и сл. достављају се уз текст посебно, као прилог**. Илустрације би требало снимити у формату: tiff или jpg (maximum quality).  Минимална резолуција слике: 300dpi.

Све оно што није обухваћено овим упутством биће део договора аутора рада и уредника часописа.